

|  |
| --- |
| Република СрбијаМИНИСТАРСТВО ЗА ЉУДСКА И МАЊИНСКА ПРАВА И ДРУШТВЕНИ ДИЈАЛОГДана: 12. 02. 2021. годинеБулевар Михајла Пупина 2Б е о г р а д |

Учесници тематског друштвеног дијалога o Полазним основама за израду Нацрта закона o родној равноправности - у области социјалне политике и здравствене заштите, одржаног 10.02.2021.године у организацији Министарства за људска и мањинска права и друштвени дијалог уз подршку Агенције Уједињених нација за родну равноправност и оснаживање жена *UN Women*, свим надлежним актерима у Републици Србији, достављају утврђена

**ОБАВЕЗУЈУЋА ПОСТУПАЊА**

тематског друштвеног дијалога о o Полазним основама за израду Нацрта закона o родној равноправности - у области социјалне политике и здравствене заштите

Полазне основе за за израду Нацрта закона o родној равноправности област социјалне и здравствене заштите, ослоњене су на Устав РС (принцип социјалне правде, принцип једнаких могућности, заштита достигнутог нивоа права, уставне гаранције права на социјалну и здравствену заштиту (труднице, мајке, самохрани родитељ), посебно финансирање здравствене заштите из јавних прихода за труднице, мајке током породиљског одсуства и самохраног родитеља са децом до 7 године; општеприхваћена правила међународног права, потврђене међународне уговоре и законодавство ЕУ.

**Социјална политика**

Област социјалне политике означена је као значајна област за унапређење родне равноправности, а као посебне мере апострофиране су:

* забрана родно засноване дискриминације посебно у погледу: приступачности заштите; обима, обухвата и услова коришћења права на социјалну заштиту; обавезу уплате и обрачуна доприноса;
* обрачун давања као и допунска давања за супружника и издржаване чланове породице и услови везане за трајање и задржавање ових права; социјалне карте; формирање алиментационог фонда;
* обим, обухват и приступ пензионом систему као и обавеза обрачуна и уплаћивања доприноса укључујући и допунска давања.

**Здравствена заштита**

У дијалогу је посебна пажња дата значају здравствене заштите, са акцентом на приступачност ове заштите; превентивне мере; обим и обухват здравствене заштите нарочито за рањиве групе (жене са села, ромкиње, особе са инвалидитетом); праћење, подршка и унапређење репродуктивног здравља; организовање и спровођење програма за превазилажење проблема везаних за ране трудноће и заснивање партнерних односа између лица млађих од 16 година и са лицима млађим од 16 година; примена посебних мера за рано откривање болести.

У области социјалне и здравствене заштите нарочито је посвећена пажња на питања везана за превенцију у санкционисање насиља према женама и насиља у породици и партнерским односима.

У фокусу је било:

- пружање општих услуга лицима изложеним насиљу (психосоцијална, правна помоћ и бесплатна правна помоћ;

- социјална и медицинска заштита;

- обавезе органа јавне власти да, свим лицима изложеним насиљу обезбеде:

 лако доступан приступ општим услугама подршке;

 адекватно опремљен простор за пружање подршке;

 - пружање подршке од стране запослених који су обучени за пружање помоћи и подршке жртвама насиља),

- пружање специјализованих услуга подршке ( СОС телефони за жртве изложене родно заснованом насиљу и финансирање ове услуге, обезбеђивање сигурног бесплатног смештаја жртвама и њиховој деци који су перманентно доступни и прилагођени потребама жртава посебно рањивим групама, специјалистички лекарски и лабораторијски прегледи и психолошка подршка),

- подршка лицима која трпе сексуално насиље, пермаментно доступни центри за пружање подршке жртвама, контрацептивна заштита и заштита од полно преносивих болести, специјализована саветовалишта за жртве насиља прилагођена потребама жена посебно из рањивих група;

- посебни програми за починиоце насиља у циљу спречавања понављања кривичног дела, усвајање ненасилног модела понашања,

- спровођење програма за рад са починиоцима насиља;

- превенција насиља као обавеза органа власти да спроводе и контролишу спровођење мера превенције насиља и финансирају мере намењене подизању свести јавности о потреби спречавања и пријављивања сваког случаја насиља, континуирана едукација професионалаца који раде на спречавању насиља.

МИНИСТАРСТВО ЗА ЉУДСКА И МАЊИНСКА ПРАВА И ДРУШТВЕНИ ДИЈАЛОГ